da de da de da de fi en en en sv da nl de bar da da da da fr da da da da da da da da da es da da en da de de da da es da da it da de
Dobbelt så mange efterskoleelever | Dansk Skoleforening for Sydslesvig e.V.
Sydslesvigudvalget og Skoleforeningen vil satse på 100 efterskoleelever årligt i løbet af fem år.
Skoleforeningens formand Udo Jessen og direktør Lars Kofoed Jensen har været i kulturministeriet i København for at drøfte efterskoleophold med Sydslesvigudvalget og Grænseforeningen.
- Vi har et fælles ønske om inden for en 5-årig periode at fordoble antallet af unge sydslesvigere, der tager på efterskole, hvilket vil sige fra 50 til 100 om året, sagde Lars Kofoed-Jensen på det seneste møde i Skoleforeningens styrelse.
Sydslesvigudvalget er villig til at stille økonomi til rådighed for at kunne opnå dette mål, og Skoleforeningen er nu i gang med at regne ud, hvad en fordobling af antallet af efterskoleelever fra Sydslesvig kommer til at betyde.
- Det vil være forbundet med stigende omkostninger, da Skoleforeningen jo giver økonomisk støtte til sydslesvigere på efterskoleophold, sagde Lars Kofoed-Jensen. Sydslesvigske unge, som ikke har dansk pas og hvis forældre ikke arbejder i Danmark, kan nemlig ikke få støtte fra den danske stat til efterskoleophold. Samtidig betyder 50 yderligere efterskoleelever også et fald i indtægter, da det ikke vil være muligt at få elevtilskud fra Slesvig-Holsten for de elever, der tager et år i Danmark. Samtidig med at økonomien skal være på plads gør man sig i Skoleforeningen tanker om, hvordan de unge kan gøres mere interesserede i at komme på en efterskole i 9. eller 10. klasse.
- Vi er i den fase, hvor idéerne kommer på bordet. Det kan være et »efterskoledøgn« i 8. Klasse, hvor alle vores elever kan komme ud på en efterskole og snuse til det, der sker. Hvad der er af muligheder, ser Skoleforeningen på i samarbejde med Grænseforeningen og Efterskolernes Sammenslutning.
- Jeg tror, at nogle målrettede tiltag kan have en stor betydning for, om de unge vælger en efterskole, sagde Lars Kofoed-Jensen.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg